Up-441/03
Datum: 2004-10-14T00:00:00.000+02:00
ecli: ECLI:SI:USRS:2004:Up.441.03
vrsta: posamični akt
zadeva: ustavna pritožba
objavljeno: Neobjavljeno | 14.10.2004
dokument: US23950
akt: Ustavna pritožba A. A. zoper sklep Višjega sodišča v Ljubljani št. II Cp 563/2003 z dne 15. 5. 2003 v zvezi s sklepom Okrajnega sodišča v Ljubljani št. I R 179/2000 z dne 6. 1. 2003
resitev: nesprejem ustavne pritožbe
izrek: Ustavna pritožba A. A. zoper sklep Višjega sodišča v Ljubljani št. II Cp 563/2003 z dne 15. 5. 2003 v zvezi s sklepom Okrajnega sodišča v Ljubljani št. I R 179/2000 z dne 6. 1. 2003 se ne sprejme.
stavek: Zgolj nezadovoljstvo z odločbo, izdano v rednem postopku, in dejstvo, da pritožnica procesna pravila razume drugače od sodišč, še ne zadostuje za sklep, da so bile v postopku kršene človekove pravice in temeljne svoboščine.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.

5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).

5.3.13.13 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Neodvisnost (23).

5.3.13.14 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Nepristranskost (23).
podlaga: Člen 22, 23, Ustava [URS]

Člen 55.2.1, Zakon o Ustavnem sodišču [ZUstS]
datum_vloge: 2003-07-01T22:00:00.000Z
datum_odlocitve: 2004-10-13T22:00:00.000Z

# Up-441/03-10

14. 10. 2004

# SKLEP

Ustavno sodišče je v postopku za preizkus ustavne pritožbe A. A., Državna skupnost Ž. in Z. Z., na seji senata dne 28. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sklep Višjega sodišča v Ljubljani št. II Cp 563/2003 z dne 15. 5. 2003 v zvezi s sklepom Okrajnega sodišča v Ljubljani št. I R 179/2000 z dne 6. 1. 2003 se ne sprejme.

## OBRAZLOŽITEV

### A.

Sodišče prve stopnje je zavrglo tožbo ustavne pritožnice, ker je kljub pozivu sodišča ni dopolnila. Z izpodbijanim sklepom je Višje sodišče v Ljubljani zavrnilo pritožbo in potrdilo sklep sodišča prve stopnje.

Pritožnica taki odločitvi nasprotuje. Navaja, da je sodišče na protiustaven način odklonilo pravno in sodno varstvo v zvezi z odločanjem o njenem nujnem dednem deležu. Pritožbeno sodišče naj ne bi upoštevalo njene navedbe, da ni resnična trditev sodišča prve stopnje, da je bila v zapuščinskem postopku napotena na pravdo. Zatrjuje kršitev 33. člena Ustave, smiselno pa tudi 22. in 23. člena Ustave.

### B.

Ustavno sodišče ni instanca sodiščem, ki odločajo v rednem postopku, zato v postopku z ustavno pritožbo ne more presojati same po sebi pravilne uporabe procesnega prava. V skladu s 50. členom Zakona o Ustavnem sodišču (v nadaljevanju ZUstS)

Ustavno sodišče izpodbijane sodne odločbe preizkusi le glede vprašanja, ali so bile z njimi kršene človekove pravice in temeljne svoboščine.

Pritožnica sicer zatrjuje kršitve človekovih pravic in temeljnih svoboščin, vendar jih z navedbami v ustavni pritožbi ne izkaže. Zatrjevanih kršitev človekovih pravic ne more uspešno uveljavljati zgolj s ponavljanjem razlogov, s katerimi v postopku s pravnim sredstvom ni uspela. Zavrženje tožbe zaradi pomanjkanja procesnih predpostavk namreč samo po sebi še ne pomeni kršitve pravice iz 22. in 23. člena Ustave.

Razlogov, ki bi utemeljevali druge zatrjevane kršitve, pa pritožnica niti ne navaja. Zgolj nezadovoljstvo z odločbo, izdano v sodnem postopku, in dejstvo, da pritožnica procesna pravila razume drugače od sodišč, še ne zadostujeta za sklep, da so bile v postopku kršene človekove pravice in temeljne svoboščine.

Ker očitno ne gre za kršitev človekovih pravic in svoboščin, kot jih zatrjuje pritožnica, Ustavno sodišče ustavne pritožbe ni sprejelo v obravnavo.

### C.

Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

mag. Marija Krisper Kramberger